25 Amasia+ ali ne myaka amakumi yabili na isano (25) ilyo atendeke ukuteka, kabili atekele imyaka amakumi yabili na pabula (29) mu Yerusalemu. Kabili ishina lya kwa nyina ni Yehoadani+ uwa ku Yerusalemu.2 Kabili alecita ifisuma mu menso ya kwa Yehova,+ lelo talecita ifi no mutima onse.+3 Nomba, ilyo ubufumu bwakosele, aipeye+ ababomfi+ bakwe abaipeye imfumu wishi.+4 Abana babo bena tabepeye, lelo akonkele ifyalembwa mu mafunde, mwi buuku lya kwa Mose,+ ifyo Yehova asosele, ukutila: “Bashibo tabafwile ukufwila pa mulandu wa bana babo,+ na bana tabafwile ukufwila pa mulandu wa bashibo;+ lelo onse afwile ukufwila pa lubembu lwakwe.”+5 Awe Amasia alonganike abena Yuda kabili abemike ukulingana na mayanda ya fikolwe fyabo,+ ukwangalilwa na bacilolo ba pa bantu amakana,+ na bacilolo ba pa bantu imyanda+ aba muli Yuda bonse na muli Benjamini; kabili abalembele ukutula pa wali ne myaka amakumi yabili (20)+ ukuya na pa muulu, kabili asangile ukuti bali amakana imyanda itatu (300,000) abaume ba maka, abalelwa ubulwi, abalebomfya amafumo+ ne nkwela ishikalamba.+6 Kabili alembele aba kubomba aba mu Israele amakana umwanda umo (100,000), abaume ba maka kabili impalume no kubalipila indalama sha silfere umwanda umo (100).7 Kabili umuntu umo uwa kwa Lesa+ wa cine aishile kuli ena, no kutila: “Mwe mfumu, mwileka abashilika ba bena Israele bamukonke, pantu Yehova tali na bena Israele,+ e kuti abana bonse aba kwa Efraimu.8 Lelo iseni imwe bene, citenipo fimo, shipeni ilyo muleya mu kulwa.+ Lesa wa cine kuti amulenga ukucimfiwa ku balwani; pantu Lesa alikwata amaka ya kwafwa+ na maka ya kulenga umuntu ukucimfiwa.”+9 E lyo Amasia+ asosele ku muntu wa kwa Lesa wa cine ati: “Lelo cinshi calacitika ku ndalama sha silfere umwanda umo (100) isho mpeele ibumba lya bashilika ilya bena Israele?”+ Umuntu wa kwa Lesa wa cine atile: “Yehova nakwata amaka ya kumupeela ishingi ukucila pali ishi.”+10 Awe Amasia alibapaatukenye, e kuti abali mwi bumba lya bashilika ilyaishile kuli ena ukufuma ku Efraimu, pa kuti baye ku mwabo. Lelo, bafuliilwe Yuda nga nshi, kabili babweleele ku mwabo ne cipyu icine cine.+11 Kabili Amasia ena alishipile no kutungulula abantu bakwe no kuya ku Mupokapoka wa Mucele;+ kabili aipeye abana ba kwa Seiri,+ abantu amakana ikumi (10,000).+12 Kabili kwali abantu amakana ikumi (10,000) abo abana ba kwa Yuda baikete aba mweo. E ico babatwele pa muulu wa cilibwe icasansuka, no kubapoosa ukufuma pa muulu wa cilibwe; kabili bonse balilepawike.+13 E lyo abali mwi bumba lya bashilika ilyo Amasia abweseshe ukuti bemukonka ku nkondo,+ basanshile imisumba ya bena Yuda, ukufuma ku Samaria+ ukufika ku Bete-horone,+ kabili baipeyepo abantu amakana yatatu (3,000) no kupokolola ifintu ifingi.14 Nomba ilyo Amasia afumine mu kusansa abena Edomu, aletele tulesa+ twa bana ba kwa Seiri no kutucita tulesa twakwe,+ kabili atendeke ukutukontamina,+ no kutufutumwina icushi ce lambo.+15 Awe ubukali bwa kwa Yehova bwaishile pali Amasia, kabili amutumiine kasesema no kumwipusha ati: “Cinshi wafwaila+ tulesa+ twa bantu utushapuswishe abantu ba tuko ku minwe yobe?”+16 Nomba ilyo alandile na yo, imfumu ilyo line fye yamwipwishe aiti: “Bushe twakubikile ukuba impanda mano ya mfumu?+ Talala, nga taulefwaya cikubipile.+ Nga cinshi balekwipaila?” Awe kasesema alitalele, lelo atile: “Ninjishiba ukuti Lesa alefwaya ukukonaula,+ pantu wacita ici cintu+ kabili taumfwile ku fyo nkwebele.”+17 E lyo Amasia imfumu ya baYuda apandilwe amano no kutuma amashiwi kuli Yehoashi mwana Yehoahasi mwana Yehu imfumu ya bena Israele,+ ukutila: “Isa! Tulwe inkondo.”+18 Awe Yehoashi imfumu ya bena Israele atumine amashiwi kuli Amasia imfumu ya ku Yuda, ukutila:+ “Icimenwa ca myunga ica mu Lebanone catumine amashiwi ku mukedari wali mu Lebanone,+ aciti, ‘Peela umwana obe umwanakashi abe umukashi wa mwana wandi umwaume.’+ Lelo, icinama ca mpanga+ icali mu Lebanone calipitile no kunyantaula icimenwa ca myunga.19 Iwe watila auti, Nincimfya Edomu.+ Kabili umutima+ obe naukutuumika pa kuti ucindikwe.+ Nomba ikala mu ng’anda yobe.+ Nga cinshi uleila mu bulwi ilyo taukwete amaka+ e lyo no kuyacimfiwa, iwe pamo na baYuda?”+20 Lelo Amasia taumfwile iyo; pantu ni Lesa+ wa cine e walengele pa kuti abapeele mu minwe ya kwa Yehoashi, pantu balefwaya tulesa twa bena Edomu.+21 E ico Yehoashi imfumu ya bena Israele aliileko,+ kabili balilwile inkondo,+ ena na Amasia imfumu ya baYuda, ku Bete-shemeshe,+ umusumba uwaba mu Yuda.22 Kabili Israele acimfishe Yuda,+ ica kuti cila muntu afulumukile kwi tenti lyakwe.+23 Kabili Yehoashi imfumu ya bena Israele aikete+ Amasia imfumu ya baYuda, umwana wa kwa Yehoashi mwana Yehoahasi, ku Bet-shemeshe, e lyo amuletele ku Yerusalemu+ no kutula icipunda mu cibumba ca Yerusalemu, ukutula pa Mpongolo ya kwa Efraimu+ ukufika na ku Mpongolo ya pa Cifutu,+ kabili cali imikono imyanda ine (400).24 Kabili abuulile golde yonse na silfere yonse ne fipe fyonse ifyasangilwe mu ng’anda ya kwa Lesa wa cine na Obedi-edomu+ na mu cipao ca ng’anda ya mfumu+ na bantu abo baikete, no kubwelela ku Samaria.+25 Kabili Amasia+ mwana Yehoashi imfumu ya baYuda aikele imyaka ikumi na isano (15)+ pa numa ya mfwa ya kwa Yehoashi+ mwana Yehoahasi imfumu ya Yuda.26 Kabili imilandu yashalako iya kwa Amasia, iya kubalilapo ne ya kulekelesha,+ moneni! bushe tayalembwa mwi Buuku+ lya Shamfumu sha baYuda na bena Israele?+27 Kabili ukutula pa nshita Amasia alekele ukukonka Yehova, balimupangiile+ mu Yerusalemu. Asukile afulumukila ku Lakishi;+ lelo batumine aba kumukonka ku Lakishi, kabili bamwipaile kulya kwine.+28 E ico bamusendeele pali bakabalwe+ no kumushiika ukwashiikwa ifikolwe fyakwe mu musumba wa Yuda.+
bem_Latn